Juraj Kapinaj

Juraj Kapinaj (* 1. marec 1904, Badín – † ?) bol slovenský pedagóg, školský pracovník a sociálnodemokratický politik, účastník slovenského domáceho občianskeho odboja počas druhej svetovej vojny (pracovník odbojových skupín Demec a Flóra), poslanec Slovenskej národnej rady v rokoch 19441946.

Patril k politikom Sociálnodemokratickej strany na Slovensku, ktorý nesúhlasili resp. prijímali s výhradou zlúčenie svojej strany s Komunistickou stranou Slovenska 17. septembra 1944.

 Životopis 
 Profesijná činnosť 
Narodil sa 1. marca 1904 v Badíne. Učiteľský ústav absolvoval v Banskej Bystrici (1923). V rokoch 19231931 pôsobil ako učiteľ. Istý čas bol riaditeľom meštianskej školy v obci Pruské.. „Juraj Kapinaj, riaditeľ meštianskej školy v Pruskom, pracoval v ilegálnom protifašistickom boji v ilegálnej spravodajskej skupine dr. Michala Zibrína a po jej rozbití v odbojovej skupine Flóra. Pre protifašistickú činnosť ho v roku 1941 zatkla Ústredňa štátnej bezpečnosti. Za SNP bol členom Slovenskej národnej rady a pracoval na Povereníctve SNR pre školstvo a národnú osvetu.“ V rokoch 19311950 pôsobil ako referent Ministerstva školstva a národnej osvety a Povereníctvo Slovenskej národnej rady pre školstvo a národnú osvetu (neskôr názov Povereníctvo SNR pre školstvo, vedy a umenie), neskôr pracoval opäť ako učiteľ.

 Odbojová a politická činnosť 
Kapinaj patril k sociálnym demokratom, ktorý sa organizovali v občianskej zložke domáceho odboja počas druhej svetovej vojny. Najskôr pracoval v odbojovej skupine Demec vedenej Michalom Zibrínom, po jej rozbití v lete 1941 pôsobil v skupine Flóra, (poznámka pod čiarou č. 35) ktorá nadviazala na činnosť skupiny Demec. V roku 1941 ho pre túto činnosť zatkla Ústredňa štátnej bezpečnosti.

Od roku 1939 pracoval vo vedení Ústredného výboru Sociálnodemokratickej strany na Slovensku (SDS) v Bratislave. Podľa Gustáva Husáka sa v jeseni 1943 Kapinaj pokúsil utvárať organizácie SDS zastrešené revolučným výborom (Ústredný výkonný výbor ilegálnej sociálnodemokratickej strany) a dožadoval sa primeraného zastúpenia v SNR. Od 5. septembra 1944. Porovnaj  do 3. septembra 1946 bol poslancom Slovenskej národnej rady (SNR) za socialistický blok. Na porade SDS 16. septembra 1944, deň pred zlučovacím zjazdom s Komunistickou stranou Slovenska (KSS), verejne vyjadril výhrady voči zjednoteniu strán a spolu s Alexandrom Bahurinským odporúčal počkať so zlučovaním na oslobodenie. Taktiež rovnako ako Bahurinský upozorňoval na nedostatočné zastúpenie sociálnych demokratov v štruktúrach KSS a v štátnych orgánoch, nezodpovedajúce prísľubu o 40 % zastúpení, ktorý im dali komunisti pri sformovaní socialistického bloku na začiatku povstania.. Tieto námietky tiež uviedol v liste generálnemu tajomníkovi KSS Štefanovi Bašťovanskému z 27. mája 1946.

 Ocenenie 
V roku 1946 bol vyznamenaný Československým vojnovým krížom 1939, Radom Slovenského národného povstania I. triedy a Československou vojenskou medailou „Za zásluhy“.

 Poznámky 

 Referencie 

 Literatúra 
 —— 





 Externé odkazy 


Kategória:Narodenia v 1904
Kategória:Slovenskí pedagógovia
Kategória:Slovenskí politici
Kategória:Poslanci SNR
Kategória:Osobnosti z Badína